ئالێکس پینا

ئالێکس پینا () (لەدایکبووی ٢٣ی حوزەیرانی ١٩٦٧، پامپلۆنا، ئیسپانیا) بەرھەمھێنەری تەلەڤیزیۆنی، نووسەر، دروستکەری زنجیرە، نووسەری سیناریۆ و دەرھێنەرێکی فیلمی ئیسپانییە، کە بەم دوایییە لەڕێگەی سەرکەوتنە جیھانییەکەی درامای تاوان (ماڵی پارە) ناسرا. پێشتریش لە چەند کارێکی تردا دەرکەوتووە وەکوو: ڤیز ئە ڤیز (بەندی کرد)، ئێل ئێمبارکادێرۆ (شۆستە)،  و لۆس ھۆمبرێس دی پاکۆ (پیاوەکانی پاکۆ)

 ژیاننامە 
ھەروەکوو ڕۆژنامەنووسێک لە ڕۆژنامەگەری (دیاریۆ ڤاسکۆ، دیاریۆ دی مایۆرکا…) و دواتر لە یۆرۆپا پرێس ئەجێنسی دەستی بە پیشەکەی کرد.

لەنێوان ساڵانی ١٩٩٣ و ١٩٩٦ وەک سیناریۆنووس و دەستکاریکەر بۆ ڤیدیۆمیدیا کاری کرد تاوەکوو دواتر لە ساڵی ١٩٩٦ چووە پاڵ گلۆبۆمیدیا.

لە ساڵی ١٩٩٧دا، لە ھەمان کۆمپانیای بەرھەمھێنان، وەک سیناریۆنووسێک لە زنجیرەی تەلەڤیزیۆنیی ماس کیو ئەمیگۆس دەستی بە پیشەکەی کرد، لەوێوە، دەستی بە ڕۆڵی دروستکەر و بەرھەمھێنەری جێبەجێکار لە زنجیرە ئیسپانییە کۆنباوەکانی وەکوو: لۆس سێررانۆ، لۆس ھۆمبرێس دی پاکۆ و ئێل بارکۆ کرد.

لەکۆتاییی ٢٠١٦دا، دوای دەست بە کارکردنی ڤیز ئە ڤیز لەڕێگەی ئەنتینا ٣وە، پینا گلۆبۆمیدیای جێھێشت و کۆمپانیا بەرھەمھێنانەکەی خۆی، ڤانکۆڤەر میدیای دامەزراند. یەکەم بەرھەمھێنان لا کاسا دی پاپێل (ماڵی پارە) بوو، کە بۆ یەکەم جار لە ٢ی ئایاری ٢٠١٧ لەسەر ئەنتینا ٣ بە زیاتر لە ٤ میلیۆن بینەرەوە بڵاوکرایەوە. زنجیرەکە لەڕێگەی نێتفلیکسەوە بە جیھاندا بڵاوکرایەوە و بووە گەورەترین سەرکەوتنی پیشەکەی، و بۆ واژووکردنی ڕێککەوتنێکی تایبەت لەگەڵ لێشاوە سەکۆیەک بۆ دروستکردن و بەرھەمھێنانی زنجیرە ڕەسەنەکان ڕابەری کرد.

 پەراوێزەکان 

 سەرچاوەکان 


 بەستەرە دەرەکییەکان 



پۆل:زیندووان
پۆل:لەدایکبووانی ١٩٦٧
پۆل:دەرھێنەرانی فیلمی ئیسپانی
پۆل:سیناریۆنووسانی ئیسپانی
پۆل:بەرھەمھێنەرانی فیلمە ئیسپانییەکان